హైదరాబాద్ (ఆంధ్రజ్యోతి బిజినెస్): ప్రపంచీకరణ, ఆటోమేషన్తోపాటు వ్యాపార అవసరాలు శరవేగంగా మారుతున్న నేపథ్యంలో అకౌంటెంట్ల నైపుణ్యాలను మరింతగా అభివృద్ధి పరచుకోవాల్సిన అవసరం ఉందని అసోసియేషన్ ఆఫ్ చార్టర్డ్ సర్టిఫైడ్ అకౌంటెంట్స్ (ఎసిసిఎ) ఇంటర్నేషనల్ డెవల్పమెంట్ హెడ్ సాజిద్ ఖాన్ తెలిపారు. దీన్ని దృష్టిలో ఉంచుకుని రూపొందించిన కోర్సులను తాము అందిస్తున్నామని, వీటి ద్వారా అకౌంటెన్సీ విద్యను అభ్యసించే వారి నైపుణ్యాలు పెరగడంతోపాటు అంతర్జాతీయంగా వారికి ఉద్యోగ అవకాశాలు లభిస్తాయని ఆయన చెప్పారు. ఎసిసిఎ అర్హత సాధించడం వల్ల విద్యార్థులు, చార్టర్డ్ అకౌంటెన్సీ పూర్తి చేసిన వారు మరింతగా నైపుణ్యాలను అభివృద్ధి పరచుకునే అవకాశం ఉంద ని శుక్రవారంనాడిక్కడ విలేకరులతో అన్నారు. మూడేళ్ల కోర్సు పూర్తి చేసిన తర్వాత ఎసిసిఎ సభ్యులుగా మారవచ్చని, ఈ కోర్సుకు 1.50 లక్షల రూపాయల వరకు ఫీజు ఉంటుందని చెప్పారు. తమ కోర్సును విద్యార్థులకు అందించేందుకు ఇప్పటికే 80కిపైగా విశ్వవిద్యాలయాలు, ప్రైవేట్ ఇనిస్టిట్యూట్లతో ఒప్పందాలు చేసుకున్నామని తెలిపారు. వీటిలో ఎపి, తెలంగాణలోని విశ్వవిద్యాలయాలు కూడా ఉన్నాయని చెప్పారు. ప్రస్తుతం భారత్లో 10 వేల మంది ఎసిసిఎ కోర్సును అభ్యసిస్తున్నారని, ఇప్పటికే 1,500 మంది దేశవిదేశాల్లో ఉద్యోగాలు సంపాదించుకున్నారని తెలిపారు. ఉద్యోగాలు కల్పించే వారి అవసరాలను గుర్తిస్తూ తమ కరికులమ్లో మార్పులు చేర్పులు చేస్తున్నామని ఆయన చెప్పారు. ప్రపంచీకరణ, డిజిటల్ టెక్నాలజీ, రెగ్యులేటరీ సంస్థల నుంచి ఒత్తిడులు, వ్యాపారాల నుంచి అంచనాలు పెరిగిపోతుండటం వంటి పరిణామాల నేపథ్యంలో ఇందుకు అనుగుణంగా అకౌంటెంట్లలో నైపుణ్యాలను వృద్ధి పరుస్తున్నామని తెలిపారు.
hyderabad (aandhrajyoti bijines): prapancheekarana, aatomeshantopatu vyapara avasaraalu saravegamgaa maarutunna nepathyamlo accountantla naipunyaalanu marintagaa abhivruddhi parachukovaalsina avasaram undani asosiation af charterd surtified accountants (acca) international devalpament head sajid khan telipaaru. deenni drushtilo unchukuni roopondinchina korsulanu taamu andistunnamani, veeti dwara accountency vidyanu abhyasinche vaari naipunyaalu peragadamthopaatu antarjaatiiyamgaa vaariki udyoga avakaasaalu labhistaayani aayana cheppaaru. acca arhata saadhinchadam valla vidyaarthulu, charterd accountency puurti chesina vaaru marintagaa naipunyaalanu abhivruddhi parachukune avakaasam unda ni sukravaaramnaadikkada vilekarulatho annaru. moodella korsu puurti chesina tarvaata acca sabhyulugaa maaravacchani, ee korsuku 1.50 lakshala roopaayala varaku feeju untundani cheppaaru. tama korsunu vidyaarthulaku andinchenduku ippatike 80kipaigaa vishwavidyaalayaalu, private inistituutlatho oppandaalu chesukunnamani telipaaru. veetilo epi, telangaanaloni vishwavidyaalayaalu kuudaa unnaayani cheppaaru. prastutam bhaaratlo 10 vela mandi acca korsunu abhyasistunnaarani, ippatike 1,500 mandi desavidesallo udyogaalu sampaadinchukunnaarani telipaaru. udyogaalu kalpinche vaari avasaraalanu gurtistuu tama karikulamlo maarpulu cherpulu chestunnamani aayana cheppaaru. prapancheekarana, disital technology, regulatory samsthala nunchi ottidulu, vyaparala nunchi anchanaalu perigipotundatam vanti parinaamaala nepathyamlo induku anugunamgaa akountentlalo naipunyaalanu vruddhi parustunnamani telipaaru.